দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ নির্দিষ্ট গন্তব্য পর্যন্ত গাড়ি না যাওয়ায় মালিকসহ ৩ জনের কারাদণ্ড | দৈনিক পূর্বকোণ
২০ অক্টোবর, ২০১৯ | ৬:১৪ অপরাহ্ন
নগরীর বহদ্দারহাটে ভ্রাম্যমাণ আদালত অভিযান চালিয়ে বাসের মালিক, চালক ও হেলপারকে কারাদণ্ড দিয়েছে বিআরটিএ’র নির্বাহী ম্যাজিস্ট্রেট। আজ রবিবার (২০ অক্টোবর) দুপুর ১২টার দিকে কালুরঘাট না গিয়ে চান্দগাঁও থানার মোড় থেকে ঘুরিয়ে নেয়ার অভিযোগে এ কারাদণ্ডাদেশ দেয়া হয়।
নির্বাহী ম্যাজিস্ট্রেট এস এম মঞ্জুরুল হক বলেন, নির্দিষ্ট গন্তব্যে পৌঁছানোর আগেই গাড়ি ঘুরিয়ে নেয়ার অভিযোগে বাসটির মালিক, চালক ও সহকারীকে কারাদণ্ডাদেশ দেয়া হয়। পরে বাসটি জব্দ করে দেখা যায় বাসটির পেছনের কাঁচ ভাঙা ছিল। মালিক ও চালককে কেন এমন গাড়ি রাস্তায় নামিয়েছে তা জিজ্ঞেস করা হলে তাদের কেউই সদুত্তর দিতে পারেননি। পরে গাড়ির মালিককে ১৫ দিন ও চালক এবং তার সহকারীকে এক মাসের কারাদণ্ডাদেশ দেয়া হয়।
এসএম মনজুরুল হক আরো বলেন, সড়কে শৃঙ্খলা ফেরাতে বিআরটিএ’র এ ধরনের অভিযান অব্যাহত থাকবে। ফিটনেসবিহীন ও ঝুঁকিপূর্ণ যানবাহন রাস্তায় নামালে এখন থেকে চালক ও হেলপারের পাশাপাশি গাড়ির মালিককেও আইনের আওতায় আনা হবে বলেও তিনি হুশিয়ারি করেন।
ছাত্রলীগ নেতার বিরুদ্ধে রগ কাটার অভিযোগ যুবলীগ নেতা�
সংগ্রহ করা হচ্ছে চট্টগ্রামে কর্মরত চীনা নাগরিকদের ত�
করোনাভাইরাসের লক্ষণ না থাকা সত্ত্বেও বাংলাদেশিকে ভ�